CELEX: 62021CN0540
Language: fi
Date: 2021-08-27 00:00:00
Title: Asia C-540/21: Kanne 27.8.2021 – Euroopan komissio v. Slovakian tasavalta

25.10.2021   
            
            
               FI
            
            
               Euroopan unionin virallinen lehti
            
            
               C 431/13
            
         
      Kanne 27.8.2021 – Euroopan komissio v. Slovakian tasavalta
      (Asia C-540/21)
      (2021/C 431/12)
      Oikeudenkäyntikieli: slovakki
      
         Asianosaiset
      
      
         Kantaja: Euroopan komissio (asiamiehet: R. Lindenthal, I. Rubene ja A. Tokár)
      
         Vastaaja: Slovakian tasavalta
      
         Vaatimukset
      
      
                  —
               
               
                  on todettava, ettei Slovakian tasavalta ole täyttänyt direktiivin (EU) 2015/2302 (1) 12 artiklan 2 kohdan, 12 artiklan 3 kohdan b alakohdan ja 12 artiklan 4 kohdan, luettuina yhdessä mainitun direktiivin 4 artiklan kanssa, mukaisia velvollisuuksiaan, koska se on antanut lain nro 170/2018 33a §:n, joka on otettu käyttöön lailla nro 136/2020
               
            
                  —
               
               
                  Slovakian tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Matkustajalla on direktiivin (EU) 2015/2302 12 artiklan 2 kohdan nojalla oikeus purkaa matkapakettisopimus ennen matkapaketin alkamista peruutusmaksua maksamatta, jos matkakohteessa tai sen välittömässä läheisyydessä vallitsevat väistämättömät ja poikkeukselliset olosuhteet, jotka vaikuttavat merkittävästi matkapaketin toteuttamiseen tai jotka vaikuttavat merkittävästi matkustajien kuljetukseen matkakohteeseen. Saman artiklan 3 kohdan b alakohdan nojalla matkanjärjestäjällä on sama oikeus purkaa matkapakettisopimus, jos väistämättömät ja poikkeukselliset olosuhteet estävät matkanjärjestäjää toteuttamasta sopimusta.
      Direktiivin (EU) 2015/2302 12 artiklan 4 kohdassa säädetään, että matkapakettisopimuksen purkamisen tapauksessa matkanjärjestäjän on palautettava matkustajalle maksut ilman aiheetonta viivytystä ja joka tapauksessa viimeistään 14 päivän kuluttua matkapakettisopimuksen purkamisesta. Direktiivin (EU) 2015/2302 4 artiklassa kielletään lisäksi jäsenvaltioita pitämästä voimassa tai ottamasta käyttöön tässä direktiivissä säädetyistä poikkeavia säännöksiä, ei myöskään tiukempia tai sallivampia säännöksiä niin, että matkustajien suojan taso olisi erilainen.
      Antamalla matkoista, liitännäisten turismipalvelujen tarjoamisesta ja eräistä turismitoiminnan edellytyksistä annetun lain nro 170/2018 täydentämisestä annetun lain nro 136/2020 (zákon č. 136/2020 Z. z., ktorým sa dopĺňa zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu) Slovakian tasavalta on rikkonut direktiivin (EU) 2015/2302 12 artiklan 2 kohdan, 12 artiklan 3 kohdan b alakohdan ja 12 artiklan 4 kohtaa, luettuina yhdessä mainitun direktiivin 4 artiklan kanssa.
      Lain nro 170/2018 33a §:n 7 momentissa nimittäin säädetään, että matkatoimisto on sovittava matkustajan kanssa muusta matkasta viimeistään 31.8.2021. Mainitun pykälän 9 momentissa säädetään, että jos matkatoimisto ei sovi matkustajan kanssa muusta matkasta ennen 31.8.2021, matkatoimiston katsotaan purkaneen matkasopimuksen ja se on velvollinen palauttamaan matkustajalle kaikki maksut, jotka se on saanut kyseisen sopimuksen perusteella, viipymättä mutta kuitenkin viimeistään 14.9.2021.
      
         (1)  Matkapaketeista ja yhdistetyistä matkajärjestelyistä sekä asetuksen (EY) N:o 2006/2004 ja Euroopan parlamentin ja neuvoston direktiivin 2011/83/EU muuttamisesta ja neuvoston direktiivin 90/314/ETY kumoamisesta 25.3.2015 annettu Euroopan parlamentin ja neuvoston direktiivi (EU) 2015/2302 (EUVL 2015, L 326, s. 1).